b'\n_START_ARTICLE_\nErnst Mayr\n_START_SECTION_\nMayrin biologinen lajik\xc3\xa4site\n_START_PARAGRAPH_\nMayrin aikalaisille oli ongelmallista selitt\xc3\xa4\xc3\xa4, miten eri lajit ovat lajiutuneet yhdest\xc3\xa4 kantamuodosta. Mayr l\xc3\xa4hestyi ongelmaa toisesta n\xc3\xa4k\xc3\xb6kulmasta ja m\xc3\xa4\xc3\xa4ritteli lajin k\xc3\xa4sitteen uudestaan. H\xc3\xa4nen biologisen lajik\xc3\xa4sitteen m\xc3\xa4\xc3\xa4ritelm\xc3\xa4ns\xc3\xa4 kuuluu: tosiasiallisesti tai potentiaalisesti lis\xc3\xa4\xc3\xa4ntyvien populaatioiden ryhm\xc3\xa4, jota lis\xc3\xa4\xc3\xa4ntymisisolaatio erottaa muista ryhmist\xc3\xa4. Kaksi eli\xc3\xb6t\xc3\xa4 kuuluu siis samaan lajiin, jos ne pystyv\xc3\xa4t luonnonoloissa tuottamaan lis\xc3\xa4\xc3\xa4ntymiskykyisi\xc3\xa4 j\xc3\xa4lkel\xc3\xa4isi\xc3\xa4 kesken\xc3\xa4\xc3\xa4n. N\xc3\xa4in toisistaan erille joutuvat saman lajin populaatiot alkavat geneettisesti erota toisistaan sukupolvien my\xc3\xb6t\xc3\xa4 geneettisen ajautumisen ja luonnonvalinnan seuraksena, siten lopulta lajiutuen kahdeksi eri lajiksi.'